Стывэн Кінг

**Стывэн Эдўін Кінг** (псэўданімы: *Рычард Бахман*, *Джон Сьвіфэн*; ;  21 верасьня 1947 год, Портлэнд (Мэн), ЗША) — амэрыканскі пісьменьнік, піша ў жанрах жахаў, трылераў, фантастыкі й містыкі.

## Біяграфія
Калі Стывэну было 2 гады, яго бацька выйшаў з хаты за папяросамі й не вярнуўся. Ягоны лёс так і застаецца загадкаю. Пасьля Стывэн выпадкова знайшоў на гарышчы сшыткі — літаратурныя спробы бацькі.

Кінг пачаў кар’еру пісьменьніка ў студзені 1959 году, калі разам са старэйшым братам вырашыў выдаваць мясцовую газэту.

У 1962 ён надрукаваў 18 малых апавяданьняў ў зборніку «*Людзі, месцы й стварэньні — Том I*» (іншае назва «*Людзі, месцы й рэчы — Том 1*», бо слова «Things» можа перакладацца па рознаму. Праз год была надрукаваная другая частка кнігі «*Зорныя Захопнікі*» («The Star Invaders»).

У 1966 Кінг скончыў сярэднюю школу й паступіў ва ўнівэрсытэт штату Мэн. Тамака пазнаёміўся са сваёй будучай жонкаю — Табітай Спрус. У 1970 скончыў унівэрсытэт са ступеньню бакаляўра, і яго прызналі нягодным да вайсковай службы. Першы час сям’я жыла на адзін заробак Кінга ў пральні, студэнцкі заробак жонкі й нешматлікія ганарары Кінга за друк яго апавяданьняў у часопісах. У гэты час у іх нарадзіліся сын і дачка.

Увосень 1971 Кінг пачаў працаваць настаўнікам ангельскай мовы ў школе гораду Хэмпдэн (штат Мэн). Ягоная жонка знайшла ў сьметніцы чарнавы варыянт раману «Кэры», які Стывен палічыў няўдалым і прымусіла дапісаць яго.

У 1974 выдавецтва «Doubleday» выдае раман «*Кэры*», за які Кінг атрымаў аванс 2500 $. Пасьля выдавецтва прадала аўтарскія правы на «*Кэры*» Новай амэрыканскай бібліятэцы за  $, палову зь якіх атрымлівае Кінг. Гэта дазволіла яму кінуць працу ў школе. Увосень 1974 Кінг пераехаў у Боўлдэр, штат Каларада. Тут ён жыў год і працаваў над раманам «*Зьзяньне*».

Напрыканцы 1970-х Кінг пад псэўданімам «Рычард Бахман» выдаў свой раман «*Зьмірыцца з гэтым*» пад назваю «*Лютасьць*».

У 1982 зьявілася кніга «*Стралок*» — першы раман з цыклю «*Цёмная Вежа*».

У 1989 Кінг падпісаў кантракт з выдавецтвам «Вікінг», згодна зь якім мусіў атрымаць 35 млн $ за чатыры наступныя кнігі, але ў 1997 разарваў яго, бо плянаваў атрымаць 17 млн $ за кнігу «*Мех з косткамі*». Дзеля гэтага ён падпісвае новы кантракт з выдавецтвам «Сайман энд Шустэр», па якім атрымлівае 8 млн $ авансу і 50% прыбытку ад продажу.

У 1999 Кінга зьбіла машына. Пісьменьнік атрымаў сур’ёзныя пашкоджаньні. Гэты выпадак ён апісаў у сваіх успамінах («*Як пісаць кнігі*») і ў сёмай частцы «*Цёмнай Вежы*».

У 2004 годзе выходзіць апошняя частка эпапэі «Цёмная вежа», якая, паводле абяцаньня пісьменьніка, павінна стаць яго апошняй работай. Але Кінг ня стрымлівае абяцаньне й працягвае публікаваць кнігі.

У 2009 годзе Стывэн Кінг нарэшце апублікаваў раман «Пад купалам», які ён два разы беспасьпяхова спрабаваў напісаць у 1970-х і 1980-х гадах.

У 2011 выйшаў раман «11/22/63». У 2012-м выйшаў восьмы том цыклу пра Цёмную Вежу, «Вецер скрозь замочную сьвідравіну». Таксама Кінг напісаў раман «Краіна радасьці» (Joyland), і раман «Доктар Сон», працяг рамана «Зьзяньне», які выйшаў у верасьні 2013 году.

## Пераклады на беларускую мову
У 2024 годзе выйшла «Ззяньне» ў перакладзе Насты Карнацкай на беларускую мову.

## «Згубленыя»
Кінг зьяўляецца прыхільнікам тэлесэрыялу «Згубленыя» й напісаў артыкул пра сэрыял для газэты «Entertainment Weekly». Чуткі пра тое, што Кінг напісаў зьвязаную з сэрыялам кнігу «Злавесны блізьнюк» пад псэўданімам Гары Траўп, не пацьвердзіліся.

## Крыніцы

Катэгорыя:Эсэісты ЗША
Катэгорыя:Раманісты ЗША
Катэгорыя:Амэрыканскія літаратары-фантасты
Катэгорыя:Кінаакторы ЗША
Катэгорыя:Паэты ЗША
Катэгорыя:Літаратары, вядомыя пад псэўданімамі
Катэгорыя:Журналісты ЗША
Катэгорыя:Філянтропы ЗША
Катэгорыя:Былыя мэтадысты
Катэгорыя:Фэнтэзійныя літаратары
Катэгорыя:Ляўрэаты прэміі Эдгара По
Катэгорыя:Літаратары, узнагароджаныя прэміяй „Г’юга“
Катэгорыя:Ляўрэаты Нацыянальнай кніжнай прэміі
Катэгорыя:Ляўрэаты прэміі О. Гэнры
Катэгорыя:Адзначаныя Нацыянальным мэдалём мастацтваў ЗША
Катэгорыя:Выпускнікі Мэнскага ўнівэрсытэту